Yesu Shitee Lɛ​—Ani Nibii ni Abɔ he Amaniɛ yɛ Sanekpakpai lɛ Amli lɛ ji Anɔkwale?\nKANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Blɔfo Boulou Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatia Czech Dangme Denmark Dutch Efik Estonia Ewe Fiji Finland Fon French Ga Garifuna Georgia Germany Greenland Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hmong (White) Hungary Iban Ibanag Iceland Igbo Iloko Indonesia Isoko Italia Japan Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lhukonzo Lingala Lithuania Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Marathi Mauritia Creole Maya Mazatec (Huautla) Mixe (North Central) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Norway Nyaneka Nyungwe Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pidgin (Cameroon) Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Runyankore Russia Samoa Sango Saramacca Sena Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Totonac Tshiluba Tshwa Tsonga Turkey Tuvalu Twi Tzeltal Tzotzil Ukrain Umbundu Urhobo Uruund Venda Vietnam Waray-Waray Wayuunaiki Xhosa Yoruba Zande Zapotec (Isthmus) Zulu\nSANEYITSO LƐ MLITSƆƆMƆ | MƐNI HEWƆ YESU NA AMANEHULU NI EGBO LƐ?\nAni Eba Lɛɛlɛŋ?\nYɛ April shishijee mli yɛ afi 33 Ŋ.B. lɛ, agbe Yesu, Nazarenyo lɛ. Afolɔ enaa akɛ eetse maŋ lɛ hiɛ atua, ayi lɛ musuŋshãa musuŋshãa, ni akala lɛ akpɛtɛ tso he. Epiŋ waa, ni egbo. Shi Nyɔŋmɔ tee lɛ shi kɛba wala mli ekoŋŋ, ni yɛ gbii 40 sɛɛ lɛ, Yesu tee ŋwɛi.\nWɔnaa sane nɛɛ yɛ Sanekpakpai ejwɛ ni yɔɔ Kristofoi a-Hela Ŋmalɛi, ni afɔɔ lɛ tsɛmɔ akɛ Kpaŋmɔ Hee lɛ mli. Ani nakai saji lɛ ba lɛɛlɛŋ? Enɛ ji sanebimɔ ni he hiaa waa ni yɔɔ hiɛdɔɔ hu. Kɛ́ saji nɛɛ jeee anɔkwale lɛ, belɛ sɛɛnamɔ ko bɛ Kristofoi ahemɔkɛyeli lɛ he, ni hiɛnɔkamɔ ni amɛyɔɔ akɛ amɛbaahi shi kɛya naanɔ yɛ Paradeiso mli lɛ ji lamɔ ko kɛkɛ. (1 Korintobii 15:14) Shi kɛ́ nakai saji lɛ ba lɛɛlɛŋ lɛ, no lɛ adesai baanyɛ akpa shihilɛ kpakpa gbɛ wɔsɛɛ, ni bo hu obaanyɛ oná mli gbɛfaŋnɔ. No hewɔ lɛ, ani saji ni yɔɔ Sanekpakpai lɛ amli lɛ ji anɔkwa saji aloo adesãi?\nNƆ NI ANƆKWA SAJI LƐ TSƆƆ\nNɔ ni tamɔɔɔ adesãi ni aka yiŋ aŋmala lɛ, Sanekpakpai lɛ ja, ni amɛyɛ fitsofitso. Akɛ nɔkwɛmɔnɔ lɛ, atsĩ hei pɔtɛi atã yɛ mli, ni abaanyɛ aya hei nɛɛ babaoo ŋmɛnɛ. Amɛwieɔ mɛi pɔtɛi ahe, mɛi ni je lɛŋ yinɔsaneŋmalɔi hu ewie amɛhe.​—Luka 3:1, 2, 23.\nWoloŋmalɔi ni hi shi yɛ klɛŋklɛŋ afii 200 lɛ amli lɛ tsĩ Yesu diɛŋtsɛ tã. * Bɔ ni Sanekpakpai lɛ bɔ gbɛ nɔ ni atsɔ agbe lɛ lɛ he amaniɛ lɛ kɛ bɔ ni Romabii lɛ gbeɔ mɛi yɛ nakai beiaŋ lɛ kpãa gbee. Kɛfata he lɛ, saji ni abɔ he amaniɛ lɛ ja, ni ashiuuu nɔ ko nɔ​—awie nibii komɛi ni Yesu kaselɔi lɛ fee ni esaaa lɛ po he yɛ mli. (Mateo 26:56; Luka 22:24-26; Yohane 18:10, 11) Saji nɛɛ fɛɛ maa nɔ mi akɛ mɛi ni ŋma Sanekpakpai lɛ ye anɔkwa, ni nibii ni amɛŋmala yɛ Yesu he lɛ ja.\nNI YESU SHITEE LƐ HU?\nEyɛ mli akɛ mɛi babaoo heɔ yeɔ akɛ Yesu hi shi ni egbo moŋ, shi mɛi komɛi baanyɛ aje ŋwane akɛ atee lɛ shi. Be ni ayabɔ amaniɛ klɛŋklɛŋ kwraa akɛ atee lɛ shi lɛ, ekaselɔi lɛ po heee yeee. (Luka 24:11) Shi be ni amɛ kɛ mɛi krokomɛi na Yesu yɛ bei srɔtoi amli akɛ atee lɛ shi lɛ, amɛhe amɛye agbɛnɛ. Anɔkwa sane ji akɛ, yɛ be ko po mli lɛ, mɛi ni fa fe 500 na lɛ.​—1 Korintobii 15:6.\nKaselɔi lɛ jaje Yesu shitee lɛ amɛtsɔɔ mɛi fɛɛ​—ní mɛi ni gbe Yesu lɛ hu po fata he​—eyɛ mli akɛ no baanyɛ ahã amɔmɔ amɛ ni agbe amɛ. (Bɔfoi 4:1-3, 10, 19, 20; 5:27-32) Eji kaselɔi babaoo nɛɛ bɛ nɔmimaa akɛ atee Yesu shi lɛɛlɛŋ kulɛ, ani amɛbaafee ekãa kɛjaje eshitee lɛ? Anɔkwa sane ni eji akɛ atee Yesu shi lɛ ji nɔ ni hã Kristojamɔ ná mɛi anɔ hewalɛ yɛ nakai beiaŋ kɛ ŋmɛnɛ fɛɛ.\nYesu gbele kɛ eshitee lɛ he amaniɛbɔɔ ni yɔɔ Sanekpakpai lɛ amli lɛ ji yinɔsane ni ja jogbaŋŋ. Kɛ́ okane saji nɛɛ jogbaŋŋ lɛ, obaana faŋŋ akɛ amɛji saji ni ba lɛɛlɛŋ. Kɛ́ onu nɔ hewɔ ni saji nɛɛ ba lɛ shishi lɛ, hemɔkɛyeli ni oyɔɔ akɛ saji nɛɛ ba lɛɛlɛŋ lɛ mli baawa waa. Sane ni nyiɛ sɛɛ lɛ baatsɔɔ mli.\n^ kk. 7 Tacitus, ní afɔ lɛ aaafee afii 55 Ŋ.B. lɛ ŋma akɛ, “Kristus, mɔ mli ni aná gbɛ́i [Kristofoi] lɛ kɛjɛ lɛ na amanehulu ni naa wa fe fɛɛ yɛ Tiberio nɔyeli beiaŋ, yɛ wɔ amralofoi lɛ ateŋ mɔ kome, ni ji Pontio Pilato dɛŋ.” Mɛi krokomɛi hu ni tsĩ Yesu tã ji Suetonius (afɔ lɛ afi 69 Ŋ.B.); Yudanyo yinɔsaneŋmalɔ Josephus (afɔ lɛ afi 37 loo 38 Ŋ.B.); kɛ Pliny the Younger, ni ji Bitinia amralo lɛ (afɔ lɛ afi 61 loo 62 Ŋ.B.).\nMɛni Hewɔ Je lɛ Woji Pii Ewieee He Lɛ?\nAkɛni Yesu ná je lɛ nɔ hewalɛ waa hewɔ lɛ, ani esa akɛ wɔkpa gbɛ akɛ, yɛ Biblia lɛ sɛɛ lɛ, woji ni aŋmala yɛ klɛŋklɛŋ afii 100 lɛ mli lɛ pii baawie ehe akɛ mɔ ko ni hi shi diɛŋtsɛ ní atee lɛ shi? Jeee doo. Nɔ kome ji akɛ, aŋmala Sanekpakpai lɛ aaafee afii 2,000 ni eho nɛ. Woji ni aŋmala yɛ nakai beiaŋ lɛ fioo komɛi pɛ yɔɔ shihilɛ mli lolo. (1 Petro 1:24, 25) Agbɛnɛ hu lɛ, enyɛŋ eba akɛ mɛi babaoo ni te shi amɛwo Yesu lɛ baaŋmala saji komɛi ni amɛkɛwo saji ni aŋmala yɛ Yesu he lɛ obɔ ni no ahã mɛi ahe enɔ aye.\nPetro, ni ji Yesu bɔfoi lɛ ateŋ mɔ kome lɛ ŋma yɛ Yesu shitee lɛ he akɛ: “Nyɔŋmɔ tee mɔ nɛ shi yɛ gbi ni ji gbi etɛ lɛ nɔ, ni eŋmɛ lɛ gbɛ ní ejie ehe kpo etsɔɔ faŋŋ, jeee mɛi fɛɛ ejie ehe kpo etsɔɔ lɛ, shi moŋ, ejie ehe kpo etsɔɔ odasefoi ni Nyɔŋmɔ tsɔ hiɛ ehala amɛ eto lɛ, ni ji wɔ, mɛi ni wɔkɛ lɛ ye nii ni wɔkɛ lɛ nu nii, be ni ete shi kɛjɛ gbohii ateŋ lɛ sɛɛ lɛ.” (Bɔfoi 10:40, 41) Mɛni hewɔ ejieee ehe kpo etsɔɔɔ mɛi fɛɛ lɛ? Mateo Sanekpakpa lɛ hãa wɔleɔ akɛ, be ni jamɔŋ hiɛnyiɛlɔi ni teɔ shi woɔ Yesu lɛ nu akɛ atee lɛ shi lɛ, amɛtsɔ̃ ŋaa koni mɛi babaoo akanu he.​—Mateo 28:11-15.\nAni enɛ tsɔɔ akɛ Yesu sumɔɔɔ ni mɛi leɔ akɛ atee lɛ shi? Dabi, ejaakɛ Petro wie akɛ: “Efã wɔ akɛ wɔshiɛ wɔtsɔɔ mɛi lɛ ní wɔye odase fitsofitso akɛ mɔ nɛ ji mɔ ni Nyɔŋmɔ ewo akpɔ akɛ etsɔ hiɛkãalɔi kɛ gbohii akojolɔ lɛ.” Anɔkwa Kristofoi lɛ fee nakai, ni amɛkã he amɛmiifee lolo.​—Bɔfoi 10:42.\nYesu Shitee Lɛ​—Ani Eba Lɛɛlɛŋ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ No. 2 2016 | Mɛni Hewɔ Yesu Na Amanehulu ni Egbo Lɛ?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ No. 2 2016 | Mɛni Hewɔ Yesu Na Amanehulu ni Egbo Lɛ?\nNo. 2 2016 | Mɛni Hewɔ Yesu Na Amanehulu ni Egbo Lɛ?\nBUU-MƆƆ No. 2 2016 | Mɛni Hewɔ Yesu Na Amanehulu ni Egbo Lɛ?